ลุ้น SET บวกตามตปท. เก็งเงินเฟ้อสหรัฐลด หนุน “เฟด” ชะลอเร่งขึ้นดอกเบี้ย
แนวโน้ม SET เช้าปรับขึ้นตามภูมิภาค เก็งเงินเฟ้อสหรัฐฯ พรุ่งนี้ลดลง หนุนเฟดอาจส่งสัญญาณชะลอความร้อนแรงขึ้นดอกเบี้ย ให้แนวต้าน 1,665-1,670 จุด แนวรับ 1,630-1,635 จุด
แนวโน้ม SET เช้าปรับขึ้นตามภูมิภาค เก็งเงินเฟ้อสหรัฐฯ พรุ่งนี้ลดลง หนุนเฟดอาจส่งสัญญาณชะลอความร้อนแรงขึ้นดอกเบี้ย ให้แนวต้าน 1,665-1,670 จุด แนวรับ 1,630-1,635 จุด
12 ก.ย. 2565

นายเทิดศักดิ์ ทวีธีระธรรม รองกรรมการผู้อำนวยการสายงานวิจัย บล.เอเซีย พลัส กล่าวว่า แนวโน้มตลาดหุ้นไทยวันนี้คาดว่าแกว่งตัวไซด์เวย์ขึ้น ตามตลาดหุ้นอื่นในภูมิภาคที่ปรับตัวขึ้นตามกัน จากความคาดหวังการประกาศตัวเลขเงินเฟ้อของสหรัฐฯ ในคืนวันพรุ่งนี้คาดว่าจะปรับตัวลดลง ทำให้ตลาดคาดการณ์ว่าธนาคารกลางสหรัฐฯ (เฟด) อาจจะมีการส่งสัญญาณในการขึ้นดอกเบี้ยครั้งต่อไปที่จะลดความร้อนแรงลง จาก 0.75% มาเป็น 0.50% ได้ หากตัวเลขเงินเฟ้อสหรัฐฯ ลดลงอย่างมีนัยสำคัญ
ขณะเดียวกันคาดว่าจะมีปัจจัยหนุนระยะสั้นจากกลุ่มพลังงานที่กลับมาฟื้นตัวได้ในระยะสั้น หลังจากราคาน้ำมันรีบาวด์กลับมาได้ ซึ่งอาจจะทำให้มีแรงซื้อหุ้นในกลุ่มพลังงานเข้ามาช่วยหนุนดัชนีในวันนี้ โดยให้แนวต้าน 1,665-1,670 จุด แนวรับ 1,630-1,635 จุด